Kraken, zver tako zastrašujuća
govorilo se da proždire ljude, brodove i kitove,
i tako velika da može da se pobrka sa ostrvom.
U procenjivanju zasluga ovakvih priča,
verovatno je mudro imati na umu izreku starog moreplovca
da je jedina razlika između bajke i morske priče
ta što bajka počinje sa: "Bilo jednom..."
a morska priča sa: "Nije zajebancija...". (Smeh)
Svaka riba koja pobegne
raste sa svakim pričanjem priče.
Ipak, ima džinova u okeanu,
i sada imamo video dokaz,
čega su nesumnjivo svesni oni od vas koji su gledali dokumentarac Diskaveri kanala.
Ja sam bila jedan od tri naučnika na ovoj ekspediciji
koja se desila prošlog leta u vodama Japana.
Ja sam ova mala.
Ostalih dvoje su dr Cunemi Kubodera i dr Stiv O'Šej.
Ja dugujem svoje učešće u ovom sada istorijskom događaju,
TED-u.
2010. bio je TED događaj zvani "Plava misija"
održan na Lindblad eksploreru na Galapagosu
kao deo ispunjavanja TED želje Silvije Erl.
Ja sam govorila o novom načinu istraživanja okeana,
onom koji se fokusira na privlačenje životinja umesto na njihovo plašenje.
Majk De Gri je takođe bio pozvan,
i on je govorio sa velikom strašću o svojoj ljubavi prema okeanu,
i takođe je govorio meni o primeni mog pristupa
u nečemu u šta je on bio uključen veoma dugo,
a to je lov na džinovsku lignju.
Majk je bio taj koji me je pozvao na samit o lignjama,
skup stručnjaka za lignje na Diskaveri kanalu
tog leta tokom Nedelje ajkula. (Smeh)
Ja sam govorila o neupadljivom posmatranju
i optičkom primamljivanju lignje iz dubina
u kome sam istakla važnost
korišćenja tihe, neupadljive platforme za istraživanje.
Ovo je došlo od stotina urona koje sam imala,
potucanja u mraku,
koristeći ove platforme,
i moj je utisak da sam videla više životinja
radeći sa podvodnog vozila
nego što sam videla sa oba vozila na daljinsko upravljanje.
Ali to je možda samo zato što podvodno vozilo ima šire vidno polje.
Ali takođe sam osećala kao da sam videla više životinja
radeći sa Tiburonom nego sa Ventanom,
dva vozila sa istim vidnim poljem
ali različitim pogonom.
Tako da sam posumnjala da to može da ima veze sa količinom buke koju prave.
Tako da sam postavila hidrofon na dno okeana,
i izvela sam da svaki prođe istom brzinom i na istom odstojanju
i snimila zvuk koji proizvode.
Džonson Si-Link - (zujanje) -
što verovatno jedva da možete da čujete ovde,
koristi električne potiskivače - veoma tiho.
"Tiburon" takođe koristi potiskivače sa električnim napajanjem.
To je takođe vrlo tiho, ali za nijansu bučnije. (Glasnije zujanje)
Ali vozila na daljinsko upravljanje koja se najčešće koriste danas, koriste hidrauliku
i zvuče kao "Ventana". (Glasno pištanje)
Mislim da to mora da preplaši mnoge životinje.
Tako da za lov na lignje iz dubina,
predlažem korišćenje optičkog mamca
pričvršćenog za platformu kamere
bez potiskivača, bez motora,
samo kamera na baterije
i jedino osvetljenje dolazi od crvenog svetla
koje je nevidljivo za mnoge životinje iz dubina
koje su se adaptirale da vide prvenstveno plavu boju.
To je vidljivo našem oku,
ali je ekvivalent infracrvenog za morske dubine.
Ova platforma za kameru, koju smo nazvali Meduza,
mogla je samo da bude bačena sa zadnjeg dela broda,
pričvršćena za plovak na površini sa preko 600 metara strune,
samo bi plutala okolo pasivno nošena strujama,
i jedino svetlo vidljivo životinjama u dubini
bilo bi plavo svetlo optičkog mamca,
koga smo nazvali elektronska meduza ili e-duza,
jer je dizajnirana da oponaša
bioluminescentno prikazivanje
uobičajene dubinske meduze Atole.
Ova vetrenjača svetla koje Atola proizvodi
je poznata kao bioluminescentni alarmni uređaj
i oblik je odbrane.
Razlog zbog koga je elektronska meduza funkcionisala kao mamac
nije zbog toga što džinovska lignja jede meduze,
nego zato što ova meduza jedino pribegava proizvodnji ovog svetla
kada je žvaće grabljivica
i njena jedina nada za spas je
da možda privuče pažnju veće grabljivice
koja će napasti njenog napadača
i time joj omogućiti šansu za bekstvo.
To je poziv u pomoć, poslednji pokušaj za bekstvo
i uobičajen oblik odbrane u dubinama.
Pristup je uspeo.
Dok sve prethodne ekspedicije nisu uspele da sakupe
nijedan jedini snimak ovog džina,
mi smo uspeli šest i prvi je izazvao fantastično uzbuđenje.
Edit Vider (na snimku): O bože, O bože! Zezaš me! Ostali naučnici: O ho ho! Upravo stoji tamo.
Edit Vider: Izgledalo je kao da nas zadirkuje, da izvodi ples sa lepezama -
sad me vidiš, sad me ne vidiš -
i bilo je četiri takva izazivajuća pojavljivanja,
i onda u petom, pojavila se i totalno nas zabezeknula.
(Muzika) Pripovedač: (Govori na Japanskom)
Naučnici: Ooh! O bože! Uuu!
(Aplauz)
E.V.: Potpuno prikazivanje.
Ono što me je stvarno zabezeknulo
je to kako je došla iznad e-duze
i onda napala ogromnu stvar pored nje,
koju je, ja mislim, pobrkala sa grabljivicom e-duze.
Ali još neverovatniji je bio materijal snimljen
sa podvodnog vozila Triton.
U dokumentarcu Diskaverija nije pomenuto
da je lignja-mamac koju je koristio doktor Kubodera,
lignja dijamantskih leđa dugačka jedan metar,
imala pričvršćeno svetlo za sebe, mamac za lignje
poput onog koji koriste komercijalni ribolovci,
i mislim da je to svetlo bilo ono
što je primamilo ovog džina.
Ono što sada vidite
je pojačan pogled kamere pod crvenim svetlom,
i to je sve što je dr Kubodera mogao da vidi kad je džin došao.
I onda se toliko uzbudio,
da je uključio svoju baterijsku lampu zato što je hteo da vidi bolje
i džin nije pobegao,
tako da je rizikovao uključivši bela svetla na podmornici,
i preneo biće iz legende
iz maglovite istorije na video snimak visoke rezolucije.
Bilo je apsolutno zadivljujuće,
i da su pipci za ishranu ove životinje bili netaknuti
i potpuno izduženi,
bila bi visoka kao dvospratna kuća.
Kako je nešto te veličine moglo
do sada da živi u našem okeanu i da ga niko ne snimi?
Mi smo samo istražili oko pet procenata našeg okeana.
Ima još velikih otkrića koja treba da se dese tamo dole,
fantastičnih stvorenja koja predstavljaju milione godina evolucije
i možda bioaktivnih jedinjenja
koja bi mogla da nam koriste na načine koje ne možemo ni da zamislimo.
Ipak trošimo samo mali deo
para na istraživanje okeana
od onog što trošimo za istraživanje svemira.
Treba nam organizacija po ugledu na NASA za istraživanje okeana,
zato što treba da istražujemo i čuvamo
naše životne sisteme ovde na Zemlji.
Moramo - hvala vam. (Aplauz)
Istraživanje je mašina koja vuče inovaciju.
Inovacija vuče ekonomski rast.
Zato hajde svi da istražujemo,
ali činimo to na način koji ne plaši životinje,
ili kako je Majk De Gri jednom rekao,
"Ako hoćete da uradite nesto nesvakidašnje
i vidite nešto što nikada niste videli,
ili imate odličnu priliku da vidite nešto što niko drugi nije video,
uđite u podmornicu."
On je trebalo da bude sa nama na ovoj avanturi.
Nedostaje nam.
(Aplauz)